CELEX: 62011CN0292
Language: hu
Date: 2011-06-09 00:00:00
Title: C-292/11. P. sz. ügy: A Törvényszék (harmadik tanács) T-33/09. sz., Portugál Köztársaság kontra Bizottság ügyben 2011. március 29-én hozott ítélete ellen az Európai Bizottság által 2011. június 9-én benyújtott fellebbezés

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/19
            
         A Törvényszék (harmadik tanács) T-33/09. sz., Portugál Köztársaság kontra Bizottság ügyben 2011. március 29-én hozott ítélete ellen az Európai Bizottság által 2011. június 9-én benyújtott fellebbezés
   (C-292/11. P. sz. ügy)
   2011/C 252/34
   Az eljárás nyelve: portugál
   
      Felek
   
   
      Fellebbező: Európai Bizottság (képviselők: P. Hetsch, P. Costa de Oliveira és M. Heller meghatalmazottak)
   
      A másik fél az eljárásban: Portugál Köztársaság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-33/09. sz., Portugál Köztársaság kontra Bizottság ügyben 2011. március 29-én hozott ítéletét;
            
         
               —
            
            
               érdemben döntse el a fellebbezés és a Törvényszék előtti eljárás tárgyát képező kérdéseket, valamint utasítsa el a kényszerítő bírság megfizetésére felszólító 2008. november 25-i bizottsági határozat megsemmisítése iránti keresetet;
            
         
               —
            
            
               a Portugál Köztársaságot kötelezze saját, valamint a Bizottság elsőfokon, illetve a jelen fellebbezési eljárásban felmerült költségeinek viselésére, az utóbbi kérelmeinek megfelelően.
            
         
      Jogalapok és fontosabb érvek
   
   A Törvényszék tévesen alkalmazta a jogot: i) azáltal, hogy tévesen értelmezte mind a Bizottságnak az EUMSZ 260. cikk (2) bekezdése szerinti, a Bíróság által hozott ítéletek végrehajtásával kapcsolatos hatáskörét, mind a Bizottság ellenőrzésére kiterjedő saját hatáskörét; ii) azáltal, hogy a megtámadott ítéletet a Bíróság kötelezettségszegést megállapító 2004-ben hozott ítélete rendelkező részét csupán részben figyelembe véve hozta meg, megsértve ezzel az EUMSZ 260. cikk (2) bekezdését. Ezenfelül a Törvényszék ítélete jogi hibában szenved, amiatt, hogy a Törvényszék nem teljesítette indokolási kötelezettségét, mivel hiányos és ellentmondásos jogi alapokra támaszkodva állapította meg azt, hogy a Bizottság túllépte a kötelezettségszegésre vonatkozó, a Bíróság által korábban meghatározott kereteket.